b"\n_START_ARTICLE_\nCarrera de l'\xc3\x8dndia\n_START_PARAGRAPH_\nLa coneguda com a carrera de l'\xc3\x8dndia (portugu\xc3\xa8s Carreira da \xc3\x8dndia) era  una ruta o enlla\xc3\xa7 mar\xc3\xadtim anual que realitzaven les anomenades  armades de l'\xc3\x8dndia  entre Lisboa i Goa, i viceversa._NEWLINE_La ruta  va comen\xc3\xa7ar poc despr\xc3\xa9s del descobriment de la ruta mar\xc3\xadtima a l'\xc3\x8dndia per Vasco da Gama en inaugurar la ruta del Cap. Aquesta connexi\xc3\xb3 es va perllongar des de 1497 fins a l'arribada de la  navegaci\xc3\xb3 a vapor i l'obertura del canal de Suez al segle XIX. Entre les escales regulars de la carrera, la de l'illa de Mo\xc3\xa7ambic i la de les illes A\xc3\xa7ores (a la badia d'Angra do Hero\xc3\xadsmo, a l'illa Terceira) van arribar a tenir una gran import\xc3\xa0ncia estrat\xc3\xa8gica, sent un dels punts de trobada de les naus que de vegades es perdien en el viatge d'anada, aix\xc3\xad com a port d'atracament de les que eventualment s'endarrerien i perdien el mons\xc3\xb3. Per aquesta ra\xc3\xb3, es va construir a l'illa de Mo\xc3\xa7ambic una poderosa fortalesa (fortalesa de S\xc3\xa3o Sebasti\xc3\xa3o) i un hospital."